Rreziqet që mbart statusi i pazgjidhur i Kosovës
Ekspertët kanë mendime të ndryshme:  Pavarësia e Kosovës precedent për etni të tjera apo zgjidhja e statusit fillimi i integrimit të ra
Kosova është administruar nga Kombet e Bashkuara dhe është mbrojtur nga NATO-ja për rreth një dekadë. Ajo ka qënë protektorat ndërkombëtar që pas fushatës së bombardimeve të NATOs në vitin 1999 që i dha fund shtypjes së dhunshme të shqiptarëve të Kosovës nga forcat serbe. Por Kosova me 90 përqind të popullatës shqiptare, është zyrtarisht pjesë e Serbisë. Shumë ekspertë thonë se statusi i papërcaktuar ligjor ka krijuar një sërë problemesh të vështira. Charles Kupchan i Këshillit për Marrëdhëniet me Jashtë këtu në Uashigton thotë se një gjë e tillë ka penguar mëkëmbjen e një prej zonave më të varfëra të Evropës, ku më shumë se gjysma e dy milionë banorëve të Kosovës jetojnë në varfëri. Kupchan thotë se në qoftë se statusi i Kosovës vazhdon të shtyhet, komuniteti shqiptar mund të humbasë durimin dhe gjendja mund të përfundojë me shpërthimin e dhunës. Në javët e fundit, Shtetet e Bashkuara dhe partnerët e tyre evropianë tentuan të arrinin një zgjidhje nëpërmjet Këshillit të Sigurimit të Kombeve të Bashkuara. Por përpjekjet ndërruan drejtim dhe përfunduan në Grupin e Kontaktit, që nuk ka autoritet ligjor, pasi Rusia shprehu kundërshitime rreth planit për t’i dhënë Kosovës pavarësi të mbikqyrur. Gjatë disa muajve të ardhëshëm, Grupi i Kontaktit, në të cilin përfshihen Shtetet e Bashkuara, Britania e Madhe, Franca, Gjermania, Italia dhe Rusia, pritet të organizojë një raund të ri bisedimesh mes Prishtinës dhe Beogradit. Stephen Szabo i Fondit Marshall gjerman në Shtetet e Bashkuara thotë se Beogradi duhet të përballojë një realitet të ri. ”. Por eksperti i çështjeve të jashtme, Charles Kupchan, është skeptik nëse bisedimet do të japin ndonjë rezultat. Ai thotë se Kosova ka qënë gjithnjë me rëndësi esencaile për identitetin kombëtar të Sërbisë si vendlindja e shtetit mesjetar serb. Edhe shqiptarët e Kosovë kanë ndjenja po aq të forta për këtë rajon. Ata shpjegojnë origjinën e tyre në këtë rajon që para periudhës romake. Historiani Nicholas Pano i Universitetit të Illinoit Perëndimor, thotë se gjatë gjithë shekullit të 20-të, shqiptarët ishin në pozitat e të humburve në përpjekejt për të marrë kontrollin e Kosovës nga Serbia. Ai thotë se shqiptarët ndjeheshin të shtypur nga serbët, por tani besojnë se pavarësia e Kosovës është e mundshme. Profesor Pano thotë gjithashtu se stabiliteti i rajonit është në rrezik. Stephen Szabo i Fondit Marshall gjerman është dakord me këtë pikpamje. Ai thotë se Kosova, me popullatën e saj myslimane, mund të bëhet një shqetësim edhe më i madh për Evropën dhe Shtetet e Bashkuara. Disa ekspertë shqetësohen se pavarësia e Kosovës, do të shërbente si shembull për grupe të tjera që kërkojnë pavarësinë nga shtetet ekzistuese. Por të tjerë argumentojnë se zgjidhja e statusit të Kosovës do të shënonte eventualisht fundin e Jugosllavisë së Luftës së Ftohtë dhe fillimin e ri-integrimit të rajonit me pjesën tjetër të Evropës. //iç